3

U članu 1. stav 1. Predloga zakona kojim se vrši izmena član a 2. stav 3. Zakona o Agenciji za osiguranje i finansiranje izvoza Republike Srbije (u daljem tekstu: Zakon), predlaže se da se kao skraćeni poslovno ime naziv koristi reč: ' AOFI ' umesto dosadašnjeg punog naziva : ' Agencija za osiguranje i finansiranje izvoza a.d ' .

U stavu 2. ovog člana kojim se vrši izmena člana 2. stav 4. Zakona, predlaže se da sedište agencije bude u Užicu , umesto u Beogradu, što je u skladu sa politikom Vlade o ravnomernom regionalnom razvoju, dekoncentraciji, smanjenju regionalne neravnomernosti i podsticanju razvoja regionalne privredne infrastrukture.

U stavu 3. ovog člana kojim se vrši kojim se vrši dopuna član a 2. Zakona (dodavanjem stava 5.) predlaže se da Agencija može imati jednu ili više filijala i predstavništava , a što je u funkciji razvoja i širenja mreže ogranaka Agencije kako u zemlji, tako i u inostranstvu.

U članu 2. stav 1. Predloga zakona kojim se vrši izmena član a 3. stav 1. tačka 1. Zakona predloženo je da Agencija može vršiti osiguranje izvoznih poslova i investicija i na domaćem tržištu , i to najviše do iznosa vrednosti izvoznog posla iz razloga što se u praksi pokazalo potrebnim da Agencija vrši i osiguranje izvoznikovih potraživanja na domaćem tržištu , a radi smanjenja rizika, ti poslovi će se dalje i reosigurati. Razlog je što nemogućnost uredne naplate potraživanja od kupaca u zemlji ugrožava i izvozne kapacitete pravnih lica i preduzetnika. Rezidenti čiji se deo delatnosti odnosi na izvozne poslove i investicije imaju potraživanja i na domaćem tržištu . Uvođenjem osiguranja potraživanja na domaćem tržištu ovim rezidentima omogućava se sigurnost naplate potraživanja , na koji način se doprinosi stabilnosti poslovanja u oblasti izvoza, odnosno izvoznih poslova i investicija. Osiguranjem naplate potraživanja na domaćem tržištu rezidenti se obezbeđuju od rizika nenaplate što pobošljava ukupnu likvidnost izvoznika. Predložena izmena je u skladu sa praksom eksportno kreditnih agencija u svetu.

Stavom 2. ovog člana Predloga zakona predložen a je izmena član a 3. stav 1. tačka 4. Zakona, brisanjem reč i : ' konzorcijuma ' iz razloga nepotrebnog ograničava nja samo na konzorcijum.

Stavom 3. ovog člana Predloga zakona kojom se vrši izmena član a 3. stav 1. tačka 7. Zakona, omogućava se da Agencija vrši osiguranje domaćih banaka u vezi sa kreditima i garancijama po izvoznim poslovima i investicijima u inostranstvu i zaključenim kreditnim linijama sa stranim bankama, jer banke u praksi, po pravilu, pored garancija odobravaju i kredite po izvoznim poslovima. Pored toga, vrši se usaglašavanje sa Zakonom o bankama.

Stavom 4. ovog člana Predloga zakona kojom se vrši izmena čl ana 3. stav 1. tačka 8. Zakona, tako što se reči: 'srednjoročnim i dugoročnim' brišu jer je izdavanje garancija i drugih jemstava najčešće za potrebe izvoznika po kratkoročnim poslovima izvoza imajući u vidu strukturu srpskog izvoza, pa su predloženom izmenom, sa aspekta ročnosti , obuhvaćene sve vrste garancija i drugih jemstava. Izdavanje garancija i drugih jemstava kao sredstava obezbeđenja po kreditima banaka izvoznicima, uticalo bi na povećanje ukupnog iznosa sredstava namenjenih podsticanju izvoza.